יוהנס דה לאט

**יואנס או יוהנס דה לאט** (הולנדית: **Joannes de Laet**;לטינית: יואנס לאטיוס; 1581 – 15 בדצמבר 1649) היה גאוגרף הולנדי ומנהל חברת הודו המערבית ההולנדית (הקריביים). ספרו **תולדות העולם החדש** תואר כ"התיאור הטוב ביותר של אמריקה שפורסם במאה השבע עשרה" ו"אחת ממפות היסוד של קנדה". דה לאט היה הראשון שהדפיס מפות עם השמות מנהטן, ניו אמסטרדם (העיר ניו יורק) ומסצ'וסטס.

## חייו
ממוזער|כריכת הספר 'תולדות הטבע של ברזיל' , שדה לאט תרם לו רבות
דה לאט נולד באנטוורפן בין ספטמבר לדצמבר 1581, בנו של סוחר הבדים האנס דה לאט. בשנת 1584, עם נפילת אנטוורפן לכוחות ספרדיים, המשפחה, כמו רבבות פלמים פרוטסטנטים, ברחה לצפון הולנד והתיישבה באמסטרדם. שם למד יוהנס בבית הספר הלטיני. הוא היה סטודנט לתאולוגיה ופילוסופיה באוניברסיטת ליידן בשנת 1597. אחד ממוריו שם היה המלומד ההומניסטי יוזף יוסטוס סקליגר, איתו שמר על התכתבויות עד מותו של האחרון. לאחר סיום לימודיו אביו שלח אותו ללונדון בשנת 1603 כדי לרכוש ניסיון כסוחר. שם התחתן עם בתו של סוחר אנגלו-הולנדי אמיד, אך שב לליידן בשנת 1607 עם מותה המוקדם של אשתו. ב־7 במאי 1608 התחתן עם מריה בודווינס ואן ברליקום בליידן. דה לאט הגדיל את הונו בהשקעה בשיקום אדמות ובסחר בארצות אחרות ובשנת 1620 היה לאחד המנהלים המייסדים של חברת הודו המערבית ההולנדית, משרה שבה שימש עד סוף ימיו. ב-1618–1619 השתתף בסינוד הכנסייתי הפרוטסטנטי בדורטרכט  כציר מטעם העיר ליידן.

דה לאט בילה את שעות הפנאי שלו בחדר העבודה שלו, שהיה מצויד היטב בספרים, בכתבי יד, מפות, גלובוסים וציורים. הוא פרסם רבות בנושאים שנעו בין היסטוריה של הכנסייה להיסטוריה העולמית. דה לאט מילא תפקיד מכריע בפרסום הספר ** מ-1648 – קובץ של מחקרים על החי והצומח של ברזיל שערכו חוקר הטבע הגרמני ג'ורג' מרקגרף  והרופא וילם פיזו  בחסות פטרונם יוהאן מאוריץ, מושל ברזיל ההולנדית. מרקגרף כתב את חלקו בספר בצופן סודי, אך מת לפני פרסום היצירה. דה לאט פִענח את כתב היד. תרומה נוספת של דה לאט הייתה הקדמתו ליצירה חשובה זו, שהדגישה את ההשוואה של צפון מזרח ברזיל לאזורים אחרים עם אקלים דומה. יצירתו התפשטה בהמשך בקרב חוגים מדעיים בצפון אירופה ומחוצה לה, ולא הוחלפה בטקסט מדעי אחר במשך מאה וחמישים שנה.

דה לאט נפטר ב-9 בדצמבר 1649 משבץ כששהה בהאג ונקבר שבוע לאחר מכן בכנסיית פיטר  בליידן, לצד רעייתו השנייה, מריה בודווינס, שנפטרה בשנת 1643.

## יצירתו
חיבורו "תולדות העולם החדש" פורסם בכמה מהדורות בהוצאת בונוונטורה ואברהם אלזוויר  בליידן. המהדורה הראשונה פורסמה בהולנדית בשנת 1625. ב-1633 יצאה לאור מהדורה לטינית שהכין בעצמו ולאחריה מהדורה צרפתית. הספרים היו מלווים בציורים, שרטוטים טבלאות גאוגרפיות ודמויות של חיות, צמחים ופירות, ובכל אחת ממהדורות נוספו מפות חדשות.

דה לאט ערך את "תולדות הטבע" של פליניוס הזקן ואת "על אודות האדריכלות" של ויטרוביוס וגם חיבר מילון אנגלי-לטיני (שלא פורסם). קשריו עם אנגליה ניכרים בתכתובות שלו עם מלומדים אנגלים דוגמת ויליאם קמדן. ב-1638 שהה חודשים אחדים באנגליה בענייני המילון וכדי לקדם ולבסס את זכויותיהם של בניו כנתינים אנגלים . בעת ביקורו באנגליה ב-1641 נשאל בפרלמנט האנגלי על דעתו לגבי סיכוייה של חברת סחר אנגלית באמריקה דוגמת חברת הודו המערבית ההולנדית. צ'ארלס הראשון, מלך אנגליה ביקש מדה לאט לספק לו נתונים גנאלוגיים על חתנו לעתיד, וילם השני, נסיך אורנז'.

דה לאט פרסם ספרים נוספים על ההיסטוריה של המוגולים בהודו (תורגם לאנגלית ב-1928) ועל פרס (1633).


## מקורות

* . A. F. Bekkers, *Correspondence of John Morris with Johannes de Laet (1634–1649)* (Assen, 1970)
* Rolf H. Bremmer Jr and P. G. Hoftijzer (eds.), *Johannes de Laet (1581-1649): A Leiden Polymath*, special issue of *Lias. Sources and Documents Relating to the Early Modern History of Ideas*, vol. 25/2 (1998), 135-229, with contributions on the contents of his scholarly correspondence, his role in the Synod of Dort, his polemics with Hugo Grotius on the origin of the Native Americans, on his personal library, and on his Vitruvius edition
* Rolf H. Bremmer Jr, '"Mine is Bigger than Yours": The Anglo-Saxon Collections of Johannes de Laet (1581-1649) and Sir Symonds D'Ewes', *Anglo-Saxon Books and Their Readers*, ed. Thomas N. Hall and Donald Scragg (Kalamazoo, MI, 2008), 136-174
* Rolf H. Bremmer jun., "Laet, Johannes De [Johannes Latius] (1581–1649), merchant and scholar", *Oxford Dictionary of National Biography*, 2004 

* [צאצאיו של יוהנס דה לאט: נתונים [גנאלוגיה|גנאלוגיים]]  

## קישורים חיצוניים

## הערות שוליים

קטגוריה:מגלי ארצות הולנדים
קטגוריה:ילידי 1581
קטגוריה:נפטרים ב-1649